OpenLLM-France/wikimedia huggingface dataset:
# Adolfo Sánchez Vázquez

Adolfo Sánchez Vázquez (Algeciras, Cádiz, 1915eko irailaren 17a - Mexiko Hiria, 2011ko uztailaren 8a), bizi gehiena Mexikon eman zuen espainiar filosofoa izan zen.
Madrilgo Unibertsitate Zentralean ikasi zuen, baina 1930ean Mexikora ihes egin zuen, eta han jarraitu zituen bere ikasketak. 1966. urtetik aurrera, Mexikoko Unibertsitateko filosofia-irakasle izan da. Sánchezen pentsamendua filosofia marxistaren barruan kokatzen da, baina ez marxismo dogmatikoaren barruan, marxismo kritiko eta berritzailearen baitan baizik. Joera horretan, Sánchezen lanak etikaren eta estetikaren bidetik egin zuen. Estetikaren barruan, esperientzia artistikoaren teoria bat proposatzen zuen, arautegietatik urrun. Artea praxisaren forma zehatz bat bezala hatzen zuen, halako eran non gizakiaren lana harreman estetikoaren oinarri bihurtzen den. Etikari dagokionez, horretan ere araudiaren kontra egiten du, haren iritziz moralaren teoria ez baita arau-kode gisa hartu behar. Sánchezen lan nagusiak hauek dira: Filosofía de la praxis (1967, Praxisaren filosofia), Ética (1969, Etika), Estética y marxismo (1970, Estetika eta marxismoa), Ciencia y revolución. El marxismo de Althusser (1978, Zientzia eta iraultza. Althusserren marxismoa), Ensayos marxistas sobre filosofía e ideología (1983, Filosofia eta ideologiari buruzko saiakera marxistak) eta Escritos de política y filosofía (1987, Politika eta filosofiazko idatziak).

## Argitalpenak

* 1942: El pulso ardiendo.
* 1965: Las ideas estéticas de Marx.
* 1967: La filosofía de la praxis.
* 1969: Rousseau en México (la filosofía de Rousseau y la ideología de la independencia).
* 1969: Ética.
* 1970: Estética y marxismo.
* 1972: Antología. Textos de estética y teoría del arte.
* 1975: Del socialismo científico al socialismo utópico.
* 1992: Invitación a la estética.
* 1997: Filosofía y circunstancias.
* 1997: Recuerdos y reflexiones del exilio.
* 2003: A tiempo y destiempo.
* 2005: Poesía.
* 2005: De la estética de la recepción a una estética de la participación.
* 2007: Ética y política.

## Bibliografia

* Stefan Gandler. Marxismo crítico en México: Adolfo Sánchez Vázquez y Bolívar Echeverría, México, FCE/UNAM/UAQ, 2007, reimp.: 2008, 2015.
* Stefan Gandler: Critical Marxism in Mexico: Adolfo Sánchez Vázquez and Bolívar Echeverría, Leiden/Boston, Brill Academic Press, 2015. 467 pages. ISBN 978-90-04-22428-5.(Historical Materialism Book Series, ISSN: 1570-1522; vol. 87.)
* Stefan Gandler: Peripherer Marxismus. Kritische Theorie in Mexiko. (Argument Sonderband Neue Folge 270). Argument-Verlag, Hamburg/ Berlin 1999, ISBN 3-88619-270-9. (zuerst veröffentlicht unter dem Titel: Adolfo Sánchez Vázquez y Bolívar Echeverría. Zur zeitgenössischen Sozialphilosophie in Mexiko. Dissertation, Goethe-Universität Frankfurt am Main 1997)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q365193
* Multimedia: Adolfo Sánchez Vázquez / Q365193
# Adolfo Urrutia

Adolfo Urrutia, txirrindularia izan zen. Bilboko Txirrindulari Elkartean egon zen 1922 eta 1923ean. 1925. urtean Athletic Club txirrindulari taldean izan zen.

## Palmaresa
### 1922

Fortuna Spot Txapelketa
2. Bizkaiko Txapelketan
2. Club Deportivoko txapelketan
2. Tolosa
3. Eibar
3. Balmaseda
3. Bilboko Txirrindulari Elkarteko Txapelketan

### 1923

5. Arabako Itzulian

### 1924

6. Getxoko Zirkuituan
# Adolfo Urkixo

    Artikulu hau politikariari buruzkoa da; beste esanahietarako, ikus «Urkixo».
Adolfo Gabriel Urkixo Ibarra (Bilbo, 1866ko uztailaren 27a -Donostia, 1933ko apirilaren 3a) bizkaitar politikaria izan zen.
Liberal dinastikoa izan zen, kontserbadorea, katolikoa eta foralista sutsua. Hala ere, monarkiarekin erlazio berezia zuen, Alfonso XIII.aren laguna baitzen. 1914an Alderdi Mauristan sartu zen. Liga Vizcaina de Productores-eko kide izan zen, Unión Liberaleko kide ere eta 1919an Liga de Acción Monárquican sartu zen.
1905 eta 1907 artean Bizkaiko Ahaldun Nagusia izan zen eta kontzertu ekonomikoaren alde egin zuen.
Historiaren Errege Akademiaren kidea, Noticias genealógicas. La ascendencia paterna de don Rafael de Vierna y Ospín de Urquijo (1919), El linaje de Urigüen (1925) eta Más noticias genealógicas, 1927; Casas y linajes de Echave y de Laurcain (1928-1932) idatzi zituen.

## Erreferentziak

* ↑ Adolfo Gabriel Urquijo e Ybarra. .
* ↑ www.conciertoeconomico.org
* Datuak: Q20908942
# Adolfo Pérez Esquivel

Adolfo Pérez Esquivel (Buenos Aires, Argentina, 1931ko azaroaren 26a -) Argentinako eskultorea da.

## Biografia

Eskulturako irakaslea izan zen La Platako unibertsitatean. Paz y Justicia egunkaria sortu zuen (1973an), eta egunkari horren inguruan sortu zen Paz y justicia en América Latina mugimenduko idazkari nagusi izan zen. Bakearen Nobel saria eman zioten 1980an.
1996an Bartzelonan Hizkuntza Eskubideen Deklarazio Unibertsala babestu zuten pertsona ospetsuetako bat izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q206505
* Multimedia: Adolfo Pérez Esquivel / Q206505
# Adolfo Sarasketa

Adolfo Sarasketa Maiztegi (Eibar, 1931ko azaroaren 11 – Zalduondo, 2015eko maiatzaren 13a) futbol jokalaria izan zen. Aurrelari gisa jokatu zuen.
Eibarko jokalaria izan zen lau denboralditan zehar, 49-50 eta 51-52 bitartean, eta 60-61 denboraldian. 1952tik 1960a arte errealako jokalaria izan zen. Errealarekin 134 neurketa jokatu zituen, 38 gol lortuz.

## Erreferentziak

* ↑ SD Eibarrek doluminak eman nahi ditu eta bere elkartasuna adierazi, Adolfo Sarasketa Eibarren jokalari ohiaren heriotza dela eta sdeibar.com 2015-5-14
* ↑ Adolfo Sarasketa Maiztegi hil da realsociedad.com 2015-5-13

## Kanpo estekak

* Datuak: Q19921601
# Adolfo Suárez

Adolfo Suárez González (Cebreros, Ávila, Espainia, 1932ko irailaren 25a - Madril, Espainia, 2014ko martxoaren 23a) politikaria izan zen, 1976tik 1981era Espainiako gobernuburua.

## Biografia

Zuzenbidea ikasi zuen Salamancako Unibertsitatean eta 50eko, 60ko eta 70eko hamarkadetan, hainbat kargu garrantzitsu izan zituen frankismoaren barnean. Besteak beste, gobernadore zibil eta Movimiento Nacionalaren idazkariorde eta idazkaria (1975) izan zen.
1976ko uztailean, Franco hil ondorengo lehen gobernuan Carlos Arias Navarrok presidente kargua utzi zuenean, Joan Karlos I.ak Suárez izendatu zuen gobernuburu, Espainia demokraziarantz bidera zezan. Urte hartan bertan onartu zen Suárezek bultzatutako Politika Erreformarako Legea.
1977ko hauteskundeetan UCDk, bere alderdiak, gehiengoa lortu zuen, eta hurrengo urtean Konstituzioa onartu zen. 1979ko hauteskundeak ere irabazi zituen, baina legegintzaldi horretan oztopo ugari izan zituen. Azkenik, 1981ean dimisioa eman eta Leopoldo Calvo Sotelok hartu zuen lehendakaritza.
1982an CDS alderdia sortu eta harekin aurkeztu zen 1982, 1986 eta 1989ko hauteskundeetara. 1991n politika guztiz utzi zuen.
1993az geroztik Alzheimer gaixotasuna pairatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-03-22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Trantsizioa eta Demokrazia Euskaraz.net
* ↑ Edurne MARTINEZ: Adolfo Suárez, once años en el olvido Diariovasco.com

## Ikus, gainera

* Espainiako Trantsizio Demokratikoa
* Datuak: Q214367
* Multimedia: Adolfo Suárez / Q214367
# API

API (inglelesez application programming interface - aplikazioak programatzeko interfazea) software funtzioak edo metodoak (objektuei orientatutako programazioari baderitzogu) multzoa da, beste software mailei liburutegi bezala erabiltzeko.

## 3D-ko bideoko APIak

Euren helburua zera da: plataforma estandar bat eskaintzea 3Dko manipulazio-softwarea eta hardwareen arteko komunikaziorako. Horrela, software bat plataforma askotan erabili daiteke. Ezagunenak Silicon Graphics OpenGL, Apell QuickDraw 3D eta Microsoft Direct3D dira.

## 3D-ko soinuko APIak

3Dko soinuan txartelak sortutako uhinei espazio-dimentsioa gehitzen zaio. Efektu hauek jatorrizko seinalearen bertsio desfasatuak nahasiz lortzen dira, ezkerreko eta eskumako irteeratik, eta horrela sakontasuna eta norabideen sentsazioak lortzen dira. Hau da inguratzaile soinua izenaz ezagutzen dena, soinu iturriak espazioan kokatzeko eta entzulearen inguruan zehar mugitzeko kapaz dena. 3Dko API ugari daude, eta estandar moduan Microsoften DirectSound 3D aukeratu da.
Azpimarratu daiteken beste teknologia Enviromental Audio edo EAX da, erreberberazio efektuak sartzen dituena, oihartzunak eta abar jokoak errealagoak egiteko.

## Ikus, gainera

* OpenGL

## Kanpo estekak

* Datuak: Q165194
* Multimedia: Application programming interfaces / Q165194
# ARENA

ARENA edo Alianza Republicana Nacionalista El Salvadorreko alderdi politiko kontserbadore eta neoliberala da, 1980ko hamarkadan herrialdeko armadaren inguruneak ("escuadrones de la muerte" zirenak tartean) eta FMLNri erantzunez sortutakoa, El Salvadorreko Gerra Zibilaren garaietan.
Gerra amaiatu ondoren, alderdi honek hauteskunde guztiak irabazi ditu eta 20 urteko agintaldia mantendu izan du 2009 arte, FMLNk lehenengo aldiz irabazi zuen arte.
Gaur egungo presidentea Rodrigo Ávila da, 2009ko hauteskundeetan galtzailea izan zena. Bestela, alderdiak San Salvador hiriburuan egoitza nagusia dauka.

## El Salvadorreko presidenteak

Hauexek dira orain arte alderdiak eduki dituen herrialdeko lau presidenteak:
* Alfredo Cristiani (1989-1994).
* Armando Calderón Sol (1994-1999).
* Francisco Flores (1999-2004).
* Elías Antonio Saca González (2004-2009).

## Kanpo estekak

* (Gaztelaniaz)ARENAren webgunea
* Datuak: Q1146480
* Multimedia: Alianza Republicana Nacionalista / Q1146480
# APOEL FC

APOEL FC (izen osoa Athletikos Podosferikos Omilos Ellinon Lefkosias, grekeraz Αθλητικός Ποδοσφαιρικός Όμιλος Ελλήνων Λευκωσίας, "Nikosiako Greziarren Athletic Futbol Kluba") Zipreko futbol talde onena da palmaresari dagokionez, Nikosia hiriburukoa. 28 aldiz irabazi du Zipreko futbol liga eta beste 21 aldiz Kopa.

## Historia

APOEL 1926an sortu zuten POEL izenarekin, zeina Podosferikos Omilos Ellinon Lefkosias-en siglak den, hau da, "Nikosiako Greziarren Futbol Kluba" esan nahi duen. Izan ere sortzaileak greziar abertzaleak baitziren eta Zipre Grezian barneratzea amesten zuen jendearen erreferentziazko futbol taldea izatea nahi zuten. 1927an egin zen asanbladan futbolaz aparte beste kirol batzuk ere jorratzea erabaki zuten, izan ere jokalariak beraiek korrikalari onak ere bai baitziren, horregatik gehitu zitzaion Athletic hitza izenari, APOEL bihurtuz.
Berehala lortu zituen emaitza onak, 30. hamarkadan Zipreko talde indartsuena izan baitzen 1936 eta 1940ko liga guztiak irabaziz.
1948an taldeak telegrama bat bidali zion Greziako Atletsimo Amateurraren Federazioari zorionduz Greziako Gerra Zibila bukatu izanagatik. Taldeko ezkertiarrek oso gaizki hartu zuten eskutitza bidali izana eta taldetik atera eta klub berria sortu zuten, Omonia Nikosia FC. Ordutik talde bien arteko harremanak txarrak izan dira. Gainera Omonia talde hobea izan da APOEL baino, batez ere 70 eta 80. hamarkadetan izan zuen nagusitasun erebatekoarengatik. 1972 eta 1989 artean Omoniak 14 liga irabazi zituen eta APOELek hiru baino ez.
90. hamarkadatik hona berriz APOEL nagusitu zaio Omoniari eta gaur egun biak diren arren palmaresik onenak dituzten talde zipretarrak, APOEL da nagusi.
Europako txapelketetan izandako emaitzarik onena 2012an lortu zuen APOELek, Txapeldunen Ligako final laurdenetara iritsi baitzen. Real Madrilek kanporatu zuen Nikosian 0-3 eta Bernabeun 5-2 irabaziz.

## Uniformea

Kolore urdina eta horia ditu. Urdinak Grezia irudikatzen du eta horiak Bizantzio.
* 2019-2020 ||
* 2018-2019 ||
* 2020-2021 ||
* 2021-2022 ||
* 2022-2023 ||

## Palmaresa
### Zipren: 64

* Liga (29): 1936, 1937, 1938, 1939, 1940, 1947, 1948, 1949, 1952, 1965, 1973, 1980, 1986, 1990, 1992, 1996, 2002, 2004, 2007, 2009, 2011, 2013, 2014, 2015, 2016, 2017, 2018, 2019, 2024.
* Kopa (21): 1937, 1941, 1947, 1951, 1963, 1968, 1969, 1973, 1976, 1978, 1979, 1984, 1993, 1995, 1996, 1997, 1999, 2006, 2008, 2014, 2015.
* Zipreko Superkopa (14): 1963, 1984, 1986, 1992, 1993, 1996, 1997, 2002, 2004, 2008, 2009, 2011, 2013, 2019.

### Nazio artean: 0
#### Txapeldunen Liga

* final laurdenak 2012an.

## Euskal taldeen aurkako partidak

APOEL taldeak kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 2016-17 | UEFA Europa League | Final 1/16 | Athletic APOEL | 3-2 2-0 | APOEL Athletic |

## Kanpo estekak

* (Grezieraz) webgunea
* Datuak: Q131378
* Multimedia: APOEL FC / Q131378
# ARO

ARO (Auto Romanian laburdura) Câmpulung-Muscel-en kokatutako lur orotako ibilgailuen fabrikatzaile errumaniarra izan zen. Lehen ARO ibilgailua 1957an ekoiztu zuen, eta azkena 2003an. Denbora gutxian, Daihatsurekin elkarlanean ekoitzi ziren ibilgailuak Espainian eta Portugalen, Hisparo eta Portaro markekin, hurrenez hurren. Italian, ARO-Ciemme-k Volkswagenekin batera ekoitzi zituen ibilgailuak ACM markapean.
Auto Max Czech (AMC) izeneko Txekiar konpainiak ARO ibilgailuen ekoizpena berrabiarazi du.

## Galeria

* M461 ARO
* 244 ARO
* ARO 10
* ARO 10 Spartan

## Erreferentziak

* ↑ "ARO 10 Versions" at Romanian Cars
* ↑ ARO 4x4 AMC - The most expanded working terrain vehicle. .

## kanpo estekak

* ARO 4x4 AMC
* argazki galeria
* M461 uztaia
* ARO 245 4WD 2012-02-19an Archivado
* ARO Kolonbian
* Errumaniako autoak: ARO
* ARO Campulung ikuspegi orokorra
* (Gaztelaniaz) ACM Off historia
* Datuak: Q27061
* Multimedia: ARO vehicles / Q27061
# ARD

ARD (Arbeitsgemeinschaft der öffentlich-rechtlichen Rundfunkanstalten der Bundesrepublik Deutschland, euskaraz: «Alemaniako Errepublika Federaleko irrati-difusioko erakunde publikoen partzuergoa») alemaniar telebista kateen partzuergoa da. 1950eko ekainaren 9an sortu zuten Mendebaldeko Alemaniako irrati-difusioko zerbitzu deszentralizatuen interes komunak ordezkatzeko, baita 1952ko azarotik aurrera telebista kate nazional bat egiteko ere. Europako Irrati-Telebista Batasuneko kide fundatzailea da.
Estatu mailan Das Erste kanal nazionala kudeatzen du, teknikoki Frankfurten ARD-Sternpunkt erakundeak ekoizten duena, baita telebista digitaleko beste esklusibo batzuk ere, Deutsche Welle nazioarteko zerbitzuaz gain, Bonnen kudeatzen dena. Gainera, bigarren kanal publikoarekin (ZDF) bost seinale tematiko ekoizten ditu: 3sat, Arte, KiKA, FUNK eta Phoenix. Alemaniako zerbitzu publiko guztiak (ARD, ZDF eta Deutschlandradio) hileko zuzeneko zerga batekin eta legeak mugatutako publizitatearekin finantzatzen dituzte.
Gaur egun, irrati-difusioko bederatzi taldek osatzen dute ARD:
| Enpresa | % | Orduak (bataz bestekoa) |
| Westdeutscher Rundfunk Köln (WDR) Ipar-mendebaldea (Ipar Renania-Westfalia) | 21,40 | 5,136 |
| Südwestrundfunk (SWR) Hego-ekialdea (Baden-Wurtemberg eta Renania-Palatinatua) | 18,20 | 4,368 |
| Norddeutscher Rundfunk (NDR) Iparraldea (Hanburgo, Saxonia Beherea, Mecklenburg-Aurrepomerania eta Schleswig-Holstein) | 17,60 | 4,224 |
| Bayerischer Rundfunk (BR) Bavaria | 15,95 | 3,828 |
| Mitteldeutscher Rundfunk (MDR) Ekialdeko Alemania (Turingia, Saxonia-Anhalt eta Saxonia) | 10,85 | 2,604 |
| Hessischer Rundfunk (HR) Erdialdeko Alemania (Hesse) | 7,40 | 1,776 |
| Rundfunk Berlin-Brandenburg (RBB) Hiriburua (Berlin eta Brandenburgo) | 6,60 | 1,584 |
| Saarländischer Rundfunk (SR) Sarre | 1,25 | 0,3 |
| Radio Bremen (RB) Bremen | 0,75 | 0,18 |

## Kanpo estekak

* Enpresaren webgunea (Alemanez)
* Datuak: Q49653
* Multimedia: ARD / Q49653
# Abu Dulaf meskita

Abu Dulaf meskita (arabieraz: جامع أبو دلف‎‎), meskita historikoa da, Samarratik 15 bat kilometrora kokatua, Irakeko Saladin probintzian. 859. urtean Al-Mutawakkil 10. kalifa abbastarrak meskita enkargatu zuen. Meskitak forma angeluzuzena du, eta Qibla korridorearekin korridoreek inguratutako sahn-a izan zen handiena. Meskita munduko meskita handienetako bat da, eremuaren tamainaren arabera neurtuta, 46.800 metro karratuko zabalera du. Samarrako Meskita Handiko Malwiya ospetsuaren antzeko minarete espirala iparraldean dago. Minaretearen diseinua Firuzabadeko antzeko egituran oinarritzen dela esaten da. Minaretea 32 metrora iristen da eta oinarri karratu baten gainean dago.

## Erreferentziak

* ↑ «Iraq Significant Site 055 - Samarra — Abu Dulaf Mosque and Minaret» www.cemml.colostate.edu (Noiz kontsultatua: 2020-04-26).

## Kanpo estekak

* Datuak: Q22686625
* Multimedia: Abu Dulaf Mosque / Q22686625
# Abu Ghraib

Abu Ghraib (arabieraz: أبو غريب‎, Abū Ghurayb) erdialdeko Irakeko hiria da, Anbar probintzian dagoena. 2003an 189.000 biztanle zituen. Bertan espetxe ospetsu bat dago, Saddam Husseinen garaian disidenteak exekutatzeko eta, gero, estatubatuar armadak Irakeko okupazio garaian torturatzeko erabili zutena.

## Erreferentziak

* ↑ Hersh, Seymour M.. (2004-5-17). «Chain of Command» The New Yorker.

## Kanpo estekak

* Datuak: Q335021
* Multimedia: Abu Ghraib / Q335021
# Shan (herria)

Shan (shaneraz: တႆး; birmanieraz: ရှမ်းလူမျိုး; thailandieraz: ไทใหญ่ edo ฉาน; txinera tradizionalez: 掸族 edo 傣族; pinyinez: Dǎizú) Asiako hego-ekialdeko talde etniko bat da. Myanmarreko ekialdean bizi dira gehien bat, baita Kanbodia, Thailandia, Vietnam, Laos eta Txinan ere. Sei bat milioi dira gaur egun. Laborariak dira gehienak, eta erlijioz budistak.

## Hizkuntza

Thai familiako hizkuntza batean mintzo dira, shan hizkuntza edo shanera. Gainerako thai hizkuntzak bezala, silababakarra da. 1955ean zehaztu zen shan hizkuntzaren ortografia batua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q740417
* Multimedia: Shan / Q740417
* ↑ Euskaltzaindia. (PDF) 190. arauaː Munduko herriak eta etniak. .
# Shanballymore

Shanballymore (irlanderaz An Seanbhaile, Udalerri Zaharra esan nahi du) Irlandako hego-mendebaldeko Cork konderriaren erdialdean dagoen udalerria da. Doneraile, Kildorrery eta Castletownroche udalerrien alboan dago, eta Mallow udalerritik Mitchelstown udalerrira doan bide nagusitik kanpo.
Shanballymore GAA izeneko joko gaelikoetako taldea du.

## Kanpo estekak

* Datuak: Q2603223
# Shancheng barrutia

Shancheng barrutia (txinera tradizionalez: 山城区) Txinako barruti bat da, Hebi barruan. Azken zentsuaren arabera 230.968 biztanle zituen 136.3 azaleran banatuta.

## Kanpo estekak

* Datuak: Q1199000
# Shan (zaldia)

Shan zaldia, edo Shan myinn, Myanmarko bertako Zaldi arraza bat da. Bere tamaina zein gainontzeko ezaugarriengatik Shan zaldia ponien sailkapen taldean kokatzen da.
Arrazaren jatorria Shan Estatuan dago.
Shan zaldia tamainaz Myanmarko ponia baino apur txikiagoa da.
Zela zalditzat zein zalgurdietatik tiratzeko edo zama aberea bezala erabiltzen da.

## Arrazaren egoera

Shan zaldia nahiko arrunta da Shan Estatuan eta arriskutik kanpo dago.

## Erreferentziak

* ↑ (Ingelesez) https://web.archive.org/web/20230225103455/https://www.horseranger.com/five-important-facts-about-the-shan-horse/
* ↑ Hendricks 2007, p. 378.

## Kanpo estekak

* Datuak: Q25394905
# Shanagarry

Shanagarry (irlanderaz An Seangharraí, Lorategi Zaharra esan nahi du) Irlandako hego-mendebaldeko Cork konderriaren ekialdean dagoen udalerria da. Cork hiritik 35 kilometro ekialdera dago.
Udalerri hau Darina Allen irlandar sukaldari eta telebista aurkezlearen Ballymaloe Sukaldaritza Eskolaren egoitzaren kokalekua izateagatik ospetsua da.

## Kanpo estekak

* Datuak: Q2566207
* Multimedia: Shanagarry / Q2566207
# Shandaken (New York)

Shandaken Ameriketako Estatu Batuetako inkorporatutako herri bat da. Ulster konderrian dago, New York estatuan. 2.866 biztanle ditu, 119,84 kilometro koadroko azaleran banatuta.

## Ikus, gainera

* Ulster konderrian

## Kanpo estekak

* Datuak: Q3708519
* Multimedia: Shandaken, New York / Q3708519
# Shanbally

Shanbally (irlanderaz An Seanbhaile, Herri Zaharra esan nahi du) Irlandako hego-mendebaldeko Cork konderriaren hegoaldean dagoen udalerria da. N28 errepidean dago, Ringaskiddy, Monkstown eta Carrigaline udalerrietatik hurbil.
Shamrocks GAA izeneko joko gaelikoetako taldea du.

## Kanpo estekak

* Datuak: Q4520004
* Multimedia: Shanbally / Q4520004
# Shanagolden (Limerick konderria)

Shanagolden (irlanderaz Seanghualainn, Sorbalda Zaharra esan nahi du) Irlandako mendebaldeko Limerick konderriaren ipar-mendebaldan dagoen herri txiki bat da. R521 errepidean dago, Foynes eta Newcastle West udalerrien artean. Munster probintzia osoko lursail oparoenak den Golden Vale eremuaren mendebaldean dago.
Bertan, Shanid gazteluaren hondakinak daude.

## Kanpo estekak

* Datuak: Q4520000
* Multimedia: Shanagolden, County Limerick / Q4520000
# Shanahoe

Shanahoe (irlanderaz: Seanchua) Irlandako udalerri bat da, Laois konderrian dagoena. 65 biztanle ditu.

## Kanpo estekak

* Datuak: Q4520003
# Shanakdakhete

Shanakdakhete, Shanakdakheto edo Sanakadakhete (K.a. II. mendea- K.a II. mendea)Kuxeko Erresumako erregina-ordea izan zen eta Meroetik agintzen zuen Kristo Ondorengo lehenengo mendearen hasieran.
Itzulpen oker baten ondorioz urteetan Kux Erresumako lehenengo erregina izan zela uste izan da. Egun, lehenengoa Nahirqori izan zela uste da.
Shanakdakhete Naqa-ko F tenplua eraikitzearen arduraduna izan zen, aurreko egitura bat ordezkatuz. Tenplu honetan dauden hieroglifoetan baino ez da aipatzen erregina honen izena eta erliebeak egon badaude ere, hauek hondaturik daude. Hurrengo inskripzioaren izenburupean ageri da: Raren semea, Bi Lurren jauna, Shanakdakheto.
Amanishakheto eta Shanakdakhete izenak modu oso antzerakoetan adierazten dira, hori dela eta bata bestetik hurbil gobernatu zutela uste da.

## Erreferentziak

* 1 2 3 4 (Ingelesez) Kuckertz, Josefine. (2021-04-27). «Meroe and Egypt» UCLA Encyclopedia of Egyptology 1 (1) (Noiz kontsultatua: 2023-12-17).
* ↑ László Török, The kingdom of Kush: handbook of the Napatan-Meroitic Civilization, 1997

## Ikus, gainera

* Amanirenas

## Kanpo estekak

* Datuak: Q257080
* Multimedia: Shanakdakheto / Q257080